PATVIRTINTA

 Joniškio r. Skaistgirio gimnazijos direktoriaus

 2021 m. lapkričio d. įsakymu Nr. V-

**RAJONINĖS IKIMOKYKLINIO UGDYMO ĮSTAIGŲ VIRTUALIOS NUOTRAUKŲ PARODOS,VIRTUALAUS SUSITIKIMO „STEBUKLINGOS KALĖDINĖS EGLUTĖS ISTORIJA“ NUOSTATAI**

**I SKYRIUS**

**BENDROSIOS NUOSTATOS**

1. Rajoninės ikimokyklinio ugdymo įstaigų virtualios nuotraukų parodos „Stebuklingos kalėdinės eglutės istorija“ (toliau - Virtuali paroda - susitikimas) nuostatai reglamentuoja parodos tikslus, dalyvius, organizavimo tvarką, terminus, autorių apdovanojimą bei virtualų susitikimą- parodos aptarimą TEAMS platformoje.

**II SKYRIUS**

**TIKSLAS IR UŽDAVINIAI**

2. Tikslas - ikimokyklinio amžiaus vaikų meninės raiškos ir kūrybinių gebėjimų ugdymas, kuriant įvairiomis technikomis ir priemonėmis. Atsižvelgiant į vaikų kultūrinę ir socialinę patirtį, individualias galimybes, padėti vaikams suvokti Šventų Kalėdų laukimo prasmę, perteikti prieškalėdinio laikotarpio nuotaiką ir svarbą.

 3. Uždaviniai:

 3.1. Kartu su ugdytiniais įprasminti Šv. Kalėdų laukimo laikotarpį, perteikti jo nuotaiką, puošiant

ugdymo įstaigą.

3.2. Skatinti ugdytinių ir kitų bendruomenės narių bendrystę, kuriant originalias stebuklingas kalėdines eglutes, kūrybai panaudojant įvairias medžiagas.

3.3. Skatinti tausoti aplinką, tikslingai panaudojant antrines žaliavas, gamtinę medžiagą.

3.4. Plėtoti tarpinstitucinį bendradarbiavimą, pristatant netradicinių stebuklingų kalėdinių eglučių kūrybines idėjas.

3.5. Ugdyti ikimokyklinio amžiaus vaikų fantaziją, kūrybiškumą, kuriant stebuklingos kalėdinės eglutės istoriją (pasaką, ketureilį, mįslę, dainelę ir kt.).

**III SKYRIUS**

**DALYVIAI**

4. Virtualios parodos - susitikimo dalyviai - Joniškio r. ikimokyklinio ugdymo įstaigų ugdytiniai, pedagogai, bendruomenės nariai.

**IV SKYRIUS**

**ORGANIZAVIMAS**

5. Virtualios parodos - susitikimo nuostatai skelbiami Joniškio r. Skaistgirio gimnazijos internetinėje svetainėje adresu: <https://www.skaistgiris.joniskis.lm.lt/index.php/apie-gimnazija/projektai>

6. Virtuali paroda - susitikimas skirtas Šv. Kalėdų laikotarpiui ir bendradarbiavimo plėtrai tarp rajono ugdymo įstaigų bendruomenių.

7. Virtualios parodos - susitikimo organizacinė grupė: Joniškio r. Skaistgirio gimnazijos ikimokyklinio ugdymo skyriaus auklėtojos: Regina Brijūnienė, Stasė Jonaitienė, Odeta Vaitiekūnienė, Violeta Rudienė, Gintautė Vasiliūnienė, Skaistgirio gimnazijos vyr. etikos, teatro mokytoja Angela Lapienė, Joniškio r. švietimo centras.

8. **Virtualios parodos - susitikimo I etapas** : 2021 m. lapkričio 29 d. - 2021 m. gruodžio 17d. -stebuklingų kalėdinių eglučių gamyba, fotografavimas, eglučių istorijos (pasakos, pasakojimai, ketureilis, mįslės, dainelės ir kt.) kūrimas ir siuntimas.

9. Stebuklingų eglučių nuotraukas siųsti iki **2021m. gruodžio 17d. 18 val.** ikimokyklinio ugdymo auklėtojai Violetai Rudienei el. paštu: vile.rudiene@gmail.com

9.1. Stebuklingų eglučių istorijas siųsti (MS Word formatu) iki **2021m. gruodžio 17d. 18 val.** ikimokyklinio ugdymo auklėtojai Violetai Rudienei el. paštu: vile.rudiene@gmail.com

10. Darbų skaičius iš vienos ugdymo įstaigos neribojamas.

11. Šalia kiekvieno darbelio, dešinėje nuotraukos pusėje, turi matytis virtualios parodos dalyvio/dalyvių kortelė, užpildyta kompiuteriu (lentelės dydis 10x4, raidžių dydis 14), kurioje pateikiama informacija: ugdymo įstaigos pavadinimas, ugdymo įstaigos grupės pavadinimas, kūrybinio darbo autoriaus/ autorių vardas, pavardė, amžius, darbui vadovavusio pedagogo/pedagogų vardas, pavardė.

12. Šalia kiekvienos eglutės istorijos, dešinėje pusėje, turi matytis istorijos kūrėjo- autoriaus/kūrėjų- autorių kortelė, užpildyta kompiuteriu (lentelės dydis 10x4, raidžių dydis 14), kurioje pateikiama informacija: ugdymo įstaigos pavadinimas, ugdymo įstaigos grupės pavadinimas, kūrėjo- autoriaus/ kūrėjų -autorių vardas, pavardė, amžius, kūrybiniam darbui, užrašant eglutės istoriją vadovavusio pedagogo/pedagogų vardas, pavardė.

13. Nuo 2021-12-22d. videofilmas (virtualios parodos dalyvių sukurtos eglutės ir istorijos) bus patalpintas Joniškio r. Skaistgirio gimnazijos interneto svetainėje :

<https://www.skaistgiris.joniskis.lm.lt> (nuotraukų galerijoje ir naujienose) bei gimnazijos socialiniame tinkle Facebook adresu:  <https://www.facebook.com/Skaistgirio-gimnazija-114597496593531>

14. **Virtualios parodos - susitikimo II etapas**: 2021 m. gruodžio 22d. 10.00 val. virtualus susitikimas „Stebuklingos kalėdinės eglutės istorija su kavos/arbatos puodeliu“ TEAMS platformoje (susitikimo nuoroda bus atsiųsta visiems virtualioje parodoje - susitikime dalyvavusiems pedagogams likus dienai iki susitikimo).

**V SKYRIUS**

**KŪRYBINIŲ DARBŲ AUTORIŲ APDOVANOJIMAI**

15. Virtualios parodos - susitikimo dalyviai bus apdovanoti padėkos raštais, kurie juos pasieks nurodytu el. pašto adresu (1 priedas).

16. Vaikus virtualiai parodai - susitikimui rengusieji pedagogai gaus Joniškio rajono savivaldybės švietimo centro metodines pažymas, kurias ras Joniškio rajono švietimo centro tinklapyje http://www.sc.joniskis.lm.lt (skirtukas: Renginiai/ Pažymos).

17. Kilus klausimams susisiekti su Violeta Rudiene telefonu 861801489 arba el. paštu: vile.rudiene@gmail.com

**VI. BAIGIAMOSIOS NUOSTATOS**

18. Pateikdami vaikų darbus auklėtojos atsakingos už tai, kad parodos dalyvių tėvai sutinka, jog jų vaikų darbai bei asmens duomenys (vardas, pavardė, amžius, ugdymo įstaiga) būtų naudojami padėkos išrašymui, parodos eksponavimui, viešinimui švietimo įstaigų, dalyvavusių parodoje, socialiniuose tinkluose.

19. Auklėtojoms, padėjusioms bei paskatinusioms vaikus dalyvauti virtualioje parodoje, pateikus jų kūrybinius darbus, bus išduodama Joniškio rajono švietimo centro metodinė pažyma. Auklėtojos sutinka, kad jų asmens duomenys (vardas, pavardė, el. paštas, darbovietė) bus naudojami pažymai parengti ir įtraukti bendrame sąraše.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**1 priedas**

**Paraišką prašome atsiųsti elektroniniu paštu:** vile.rudiene@gmail.com iki **2021-12-03d.**

**Virtualioje parodoje - susitikime dalyvaujančios ugdymo įstaigos pavadinimas : ............................................................................................................................................**

**El. paštas, tel.nr. ................................................................................................................**

**Padėkos raštai išsiunčiami šiuo el. paštu :**

**.............................................................................................................................................**

**1 DALYVIO KORTELĖ**

|  |  |
| --- | --- |
| **Ugdymo įstaigos pavadinimas** |  |
| **Ugdymo įstaigos grupės pavadinimas** |  |
| **Kūrybinio darbo** **autoriaus/autorių vardas, pavardė, amžius** |  |
| **Darbui vadovavusio pedagogo/pedagogų vardas, pavardė** |  |

 **2 DALYVIO KORTELĖ**

|  |  |
| --- | --- |
| **Ugdymo įstaigos pavadinimas** |  |
| **Ugdymo įstaigos grupės pavadinimas** |  |
| **Stebuklingos Kalėdinės eglutės istorijos pavadinimas** |  |
| **Kūrėjo- autoriaus/ kūrėjų -autorių vardas, pavardė, amžius** |  |
| **Kūrybiniam darbui, užrašant eglutės istoriją vadovavusio pedagogo/pedagogų vardas, pavardė.** |  |